
R E F E R A T   D E   A P R O B A R E
privind alocarea unei sume de bani în vederea organizării unor acțiuni culturale prilejuite de inaugurarea oficială a ”Centrului Cultural Adrian Păunescu”
 din municipiul Brad, județul Hunedoara




În anul 2020 Municipiul Brad, prin proiectul „Îmbunătățirea calității vieții populației în Municipiul Brad, componenta-Modernizare și Dotare Centrul Cultural Multifuncțional și componenta-Refacere și modernizare strada Independenței și strada Liceului din Municipiul Brad”, a accesat fonduri europene nerambursabile pentru reabilitarea clădirii fostei cantine a Minei Țebea.
Lucrările începute în anul 2020 au fost recepționate în anul 2023. 
În cadrul acestui spațiu cultural multifuncțional se vor desfășura activități și evenimente socio-culturale sau educative.
Prin Hotărârea Consiliului Local nr. 54/2024 acestui imobil i-a fost atribuită denumirea de ”Centrul Cultural Adrian Păunescu”.
 	Față de cele de mai sus consider oportun a se marca inaugurarea oficială a acestui spațiu în data de 20 aprilie 2024 prin organizarea unor acțiuni culturale, după cum urmează:
· Ora 15:00 - deschiderea oficială a „Centrului Cultural Adrian Păunescu”;
· Ora 18:00 – spectacol de muzică și poezie intitulat ”Mărturie”, la care vor fi prezenți poeta Ana Maria Păunescu, fiica poetului Adrian Păunescu, declarat Cetățean de Onoare al Municipiului Brad, alături de artistul de muzică folk Ducu Bertzi și Constantin Neculae (chitară și voce). Spectacolul va avea loc în sala Zarand a Cinematografului „Zarand”.
În contextul celor de mai sus, am inițiat prezentul proiect de hotărâre prin care am propus alocarea unei sume de bani în vederea organizării unor acțiuni culturale prilejuite de inaugurarea oficială a ”Centrului Cultural Adrian Păunescu” din municipiul Brad, județul Hunedoara și îl supun spre dezbatere și aprobare plenului Consiliului Local al Municipiului Brad în forma prezentată.
Precizez că suma de bani necesară organizării acțiunilor culturale prezentate mai sus este de 10.000 lei, sumă  care se va aloca din bugetul local al Municipiului Brad, de la capitolul bugetar 67.02 ”Cultură, recreere şi religie”, la care se adaugă sume/produse provenite din sponsorizări.
Invoc în susţinerea propunerii mele prevederile art. III alin. 2 lit. a din O.U.G. nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, ale Legii nr. 273/2006 privind finanţele publice locale, cu modificările şi completările ulterioare, precum și ale art. 88 și art.129 alin. 4 lit. a din O.U.G. nr. 57/2019 privind Codul administrativ, cu modificările și completările ulterioare.

